

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.novembrī Nr.513

(protokols Nr.19, 43.p)

**Par vecāku līdzfinansējuma maksas nepiemērošanu profesionālās ievirzes un interešu izglītības nodarbībām Cēsu pilsētas mākslas skolas izglītojamiem, kuriem mācības notiek Priekuļos.**

Priekuļu novada dome izskata jautājumu par vecāku līdzfinansējuma maksas nepiemērošanu Cēsu pilsētas mākslas skolas izglītojamiem, kuriem interešu izglītības un profesionālās ievirzes izglītības programmu apguve Priekuļos saskaņā Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai 275.punktu no 2020.gada 17.oktobra līdz 2020.gada 13.novembrim notiek attālināti.

Cēsu novada pašvaldības un Priekuļu novada pašvaldības Sadarbības līguma par Cēsu pilsētas Mākslas skolas darbību Priekuļu novada administratīvajā teritorijā. 1.1.5.p. paredz, ka Priekuļu novada pašvaldība ir tiesīga pieņemt un izpildīt lēmumu par maksājumu noteikšanu bērniem un jauniešiem, kas apmeklē Cēsu pilsētas mākslas skolas klasi Priekuļos.

2020.gada 29.oktobrī Cēsu novada dome pieņēmusi lēmumu Nr.322 no 2020.gada 17.oktobra neiekasēt līdzfinansējuma maksu par profesionālās ievirzes un interešu izglītības nodarbībām Cēsu pilsētas Mākslas skolā, lēmums ir spēkā līdz Ministru kabineta noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” noteiktajam termiņam attiecībā uz attālinātajām mācībām vai klātienes nodarbībām individuāli profesionālās ievirzes un interešu izglītības iestādēs.

Ņemot vērā iepriekš minēto un, pamatojoties uz Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai 275.punktu, Priekuļu novada domes Izglītības, kultūras un sporta komitejas 2020.gada 19.novemra lēmumu (protokols Nr.11), Finanšu komitejas 2020.gada 23.novembra atzinumu par lēmumu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Nepiemērot vecāku līdzfinansējuma maksu Cēsu pilsētas mākslas skolas izglītojamiem, kuriem interešu izglītības un profesionālās ievirzes izglītības programmu apguve Priekuļos no 2020.gada 17.oktobra līdz 2020.gada 13.novembrim notiek attālināti.
2. Atbildīgais par lēmuma izpildi – Finanšu un grāmatvedības nodaļas vadītāja I. Rumba.
3. Kontroli par lēmuma izpildi nodrošināt domes izpilddirektoram F. Puņeiko.

Domes priekšsēdētāja (paraksts) Elīna Stapulone